Charlotte Osei

Charlotte Osei ( doɣim dabisili 1 februaury 1969) n nye UN International Elections Commissioner( duniya yaangi zuɣu laɣingu sheli dini boili UN la piibu piibu yaɣili kpema), Ghana alikaali nira ka daa lahi nye kuɣulana  zaŋti Electoral Commission of Ghana ( tuma duu din lihiri Ghana piibu piibu) yuuni 2015 hali ka bi daa ti yiho silimin goli June yuuni 2018 ka daliri nyemi ni o bi gbibi tuma duu maa arizichi vienyela. O karibu ŋo daa nyela bini zaŋ sheli chaŋ Supreme Court of Ghana  ni di ti di sariya. ŋuni n daa nye tuuli paɣa ŋun leegi ku~ulana zaŋti Ghana piibu piibu tuma duu maa, tum Ghana ni deegi maŋ sulinsi. ŋuni n daa na nye kuɣulana zaŋti National Commission for Civic Education. Silimin goli May yuuni 2019, United Nations daa piigo ni o pahi ninvuɣu shebi ban yen nye saawarimaaniba , n soŋ 2019 piibu piibu sheli din daa yen niŋ Afghanistan la polo.

 O Pilli 
Charlotte  Osei nyela bini daa doɣi so Nigeria. O ma nyela pa Ghana nira, ka o ba gba nye ŋun laamba puuni yino daa ye Ghana nira.

Charlotte Osei chaŋla Ghana National College din be Cape Coast la. O daa lahi tuɣi o karim baŋsim bobu University of Ghana, luɣi sheli o ni daa nye o LLB shehira gbaŋ yuuni 1992 ni Ghana School of Law, luɣi sheli bini daa pa bolo ni o ni tooi nye looya Ghana yuuni 1994.. O lahi nyela ŋun mali Master of Business Leadership (MBL) shahira gbaŋ din yina University of South Africa, Pretoria ( yuuni 2006), Master of Laws(LLM) shahira gbaŋ din yina Queen's University, Kingston, Ontario, Canada.

 Tuma 
Charlotte Osei daa nyela ŋun soŋdi wuhiri karimbihi Faculty of Law, University of Ghana , legon yuuni 1994 hali ni 1995. O daa lahi nyela alikaali zaŋti Laryea Company din be Ankara yuuni 1994 hali ni 1997, ka daa lahi nye alikaali kpema zaŋti Ghana Commercial Bank yuuni 1997 hali ni 2002. O daa lahi nyela ŋun wuhi karimbihi alikaali shikuru yuuni 1997 hali ni 2003.

Yuuni 2002 hali ni 2005, Charlotte Osei daa nyela saawarimaani zaŋti Unibank Ghana, ka yuuni 2005 hali ni 2011 ka o daa nye ŋun kpa  Prime Attornets ka lahi nye di alikaali kpema, O daa nyela kuɣulana zaŋti National Commission for Civic Education yuuni 2011 hali ni 2015. Yuuni 2015 , bi daa piigo ni o leegi kuɣulana zaŋti Ghana piibu piibu tuma  duu ka daa nye ŋun su  yuuni 2016 Ghana tingban zuɣulaan piibu piibu ni jintoribi piibu piibu fukumsi. Silimin goli May 2019, United Nation daa piigi Charlotte Osei ni o leegi International Non Voting Electoral Commissioner zaŋti Afghanistan, ka  Afghanistan tingban zuɣulana Ashraf Ghani daa nye ŋun saɣi tili.  Di ni daa niŋ ka o nye piibu piibu kpema zaŋti Afghanistan maa, o daa nyela ŋun soŋsi ka piibu piibu tuma kam tum , din yen che ka aadalich be piibu piibu maani.

 Yɛlgola 
Silimin 28 June yuuni 2018, Charlotte Osei nyela bini daa kari so o tuma shee ka lala ŋo daa doli committe sheli Ghana Jaaji kpema (Chief Justice)  Justice Sophia Akuffo ni daa kpa sheli ni di vihi ŋuma ŋuma din daa kuli niŋdi ni Charlotte Osei daa nyela ŋun be korinfohili niŋbu ni la. Committe maa daa nyela bini kpa sheli doli Ghana zalikpana din be Article 146(4) Ghana Constitution ni, ka committee maa daa gbaagi ni bi yihi Charlotte Osei dama o daa nyela ŋun tum galim ayi lihi Article 146(1) Ghana zalikpana ni. Di bahi bahindi committee maa ni daa yeli shem zuɣu nti pahi zali sheŋa din be Article 156(9) Ghana zalikpkana kundu ni la, tingban zuɣulaan Nana Akufo- Addo daa nyela ŋun yihi Charlotte Osei o tuma maa ni.  Committe maa vihigu daa wuhiya ni  Charlotte Osei daa birigila Ghana zalikpana n zaŋ contraajinima ti niriba poi ni yuuni 2016 Ghana piibu piibu .  Charlotte Osei gba daa yeliya ni o nyela ŋun yen labisi bini kuli yeli sheli kam zaŋ kpa o polo. Amaa o daa nyela ŋun labisigu di saha  dama Ghana tigban zuɣulaan paa lala saha maa Kwesi Amissah-Arthur  daa nyela ŋun koŋ o nyevuli . 

 Jaashehi ni kpaŋmaŋ pina 

 1991 Volta Hall Award, Best Arts Results, First University Examinations, University of Ghana
 Charlotte Osei daa lahi di  'Women Of Courage' jaashee , Robert P. Jackson., ŋun daa nye United states ambassador zaŋ ti  Ghana ni daa ti sheli.
 PPP Skills & Competency Development, Institute for Public-Private Partnerships, Arlington, VA, USA (2009)
 Basic & Advanced Securities, Securities Selling & Investment Advice, Ghana Stock Exchange, Accra (1997)
 1992 Ghana Bar Association, Excellence, LLB Final Examinations, University of Ghana

 Sabbunima 

 “Citizenship, Customary Law and a Gendered Jurisprudence: A Socio-Legal Perspective.” by C. Kesson-Smith and W. Tettey  in "Critical Perspectives on Politics and Socio-Economic Development in Ghana" (African social studies series), Brill Publishers, 25 Apr 2003, editors: Tettey, Wisdom J., Puplampu, Korbla P., Berman, Joshua

 Biɛhigu 
Charlotte Osei nyela ŋun mali bihi ayi.

 Kundivihira 

Pubu: Lahabaya zaa
Pubu: Ghana alikaalenima